Publication: Magyar Közlöny
Issue: MK-2003-73 (Year: 2003, Number: 73)
Era: 1990-2004
Section: a 69/2003. (VI. 25.) FVM rendelethez
Paragraph Index: 1270

2. Az állati eredetû fehérjék felhasználása, illetve ennek tilalma az állatok takarmányozása során: 2.1. Tilos a kérõdzõk bármilyen feldolgozott állati eredetû fehérjével, illetve állati eredetû fehérje tartalmú takarmánnyal való takarmányozása, kivéve a tejet, tejtermékeket, a tojást és tojásból készült termékeket. 2.2. A nem kérõdzõ élelmiszer-termelõ állatokkal is tilos feldolgozott állati eredetû fehérjét, illetve állati eredetû fehérje tartalmú takarmányt feletetni, kivéve a hallisztet, a bevonó anyagként használt nem kérõdzõ eredetû alapanyagból készült zselatint, a csont eredetû dikalciumfoszfátot, a hidrolizált fehérjét, valamint a kérõdzõk esetében is engedélyezett tejet, tejtermékeket, a tojást és tojásból készült termékeket. 2.3. A 2.1—2.2. pontokban meghatározott kivételekkel a feldogozott állati eredetû fehérjék, illetve az állati fehérje tartalmú takarmányok nem hozhatók forgalomba, nem importálhatók és exportálhatók, ha azokat élelmiszer-termelõ állatok takarmányozására szánják. 2.4. Az olyan állati eredetû fehérjéket, amelyeket kizárólag emberi fogyasztás céljából levágott sertés vagy baromfi vágása során keletkezõ hulladékokból állítottak elõ, — e rendelet hatálybalépésének napjától számított 30 napig — sertések és baromfifajok számára gyártott takarmányok alapanyagként felhasználhatók, illetve forgalomba hozhatók. Az ilyen állati eredetû fehérjét tartalmazó takarmányok azonban csak olyan állattartó telepen tarthatók, illetve használhatók fel, ahol kérõdzõ állatokat nem tartanak. A 30 napos átmeneti idõ lejártát követõen az azt megelõzõen megvásárolt takarmány még 30 napig sertés és baromfi takarmányozására felhasználható. Ezt követõen 8 napon belül maradéktalanul el kell távolítani a teleprõl a megmaradt készleteket. 2.5. Az állati hulladékok összegyûjtése, szállítása, kezelése, tárolása és ártalmatlanítása során a külön jogszabályban foglaltak alapján kell eljárni. 2.6. A nem élelmiszer-termelõ állatoknak szánt állati eredetû fehérje tartalmú takarmány, beleértve az állateledelt is, csak olyan üzemben állítható elõ, ahol élelmiszertermelõ állatok számára takarmányt nem gyártanak. Ez a tiltás nem vonatkozik az olyan takarmányok elõállítására, amelyek nem tartalmaznak más feldolgozott állati eredetû fehérjét, mint hallisztet, csonteredetû dikalciumfoszfátot, hidrolizált fehérjét, bevonóként használt nem kérõdzõ eredetû alapanyagból készült zselatint, valamint tejet, tejterméket, tojást és tojásból készült terméket. 2.7. Hallisztet, csont eredetû dikalcium-foszfátot vagy hidrolizált fehérjét tartalmazó, továbbá — e rendelet hatálybalépésének napjától számított 30 napos türelmi idõ alatt — kizárólag sertés vagy baromfi vágása során keletkezõ hulladékokból elõállított állati eredetû fehérjét tartalmazó takarmány csak olyan üzemben állítható elõ, amely rendelkezik az állomás engedélyével. Az állomás az üzem kérelmére az engedélyt, akkor adja meg, ha kérõdzõknek szánt takarmányt nem gyárt. Nem kell engedélyt kérni annak az üzemnek, amely élelmiszer-termelõ állatok részére nem gyárt takarmányt. 2.8. A 2.7. pontban foglaltaktól eltérõen, az állomás az engedélyt akkor is megadhatja, ha az üzemben kérõdzõknek is gyártanak takarmányt, de a 2.8.1—2.8.3. alpontokban foglalt követelmények maradéktalanul teljesülnek. 2.8.1. A kérõdzõknek szánt takarmányok elõállításának teljes folyamata (beleértve alapanyagok beszállítását és tárolását, illetve a kész takarmányok tárolását, kiszerelését és elszállítását) a kérõdzõkkel fel nem etethetõ takarmányok elõállításától teljesen elkülönül. E rendelet hatálybalépésétõl számított 6 hónapon belül — külön vonalak hiányában — el kell fogadni a kérõdzõknek szánt takarmány gyártása elõtt a gyártó berendezések legalább kétszeri átmosatását, feltéve, hogy az állati eredetû fehérjék esetleges jelenlétének kizárására irányuló laboratóriumi vizsgálatokat, figyelembe véve a 2.8.3. alpontban foglaltakat elvégzik. 2.8.2. Az üzemnek a halliszt, a dikalcium-foszfát, illetve a hidrolizált fehérje beszerzésérõl, felhasználásáról, illetve az ezekbõl gyártott takarmány értékesítésérõl naprakész, folyamatos nyilvántartást kell vezetnie, amelyet a hatósági ellenõrzéskor az ellenõrzést végzõnek be kell bemutatni. 2.8.3. Az elõállító köteles a kérõdzõknek szánt takarmányt rendszeresen, de legalább kéthetenkénti gyakorisággal laboratóriumi vizsgálatnak alávetni, annak megállapítására, hogy az nem tartalmaz feldolgozott állati eredetû fehérjét. E vizsgálatok során a 2.10. pontban meghatározott módszerek egyikét kell alkalmazni. 2.9. Az állomás köteles felügyelete alatt tartani a takarmányok gyártásának és forgalmazásának teljes folyamatát, ennek során rendszeresen ellenõrizni a takarmánygyártókat, forgalmazókat és az állattartó telepeket. Elõállítóknál az ellenõrzésnek ki kell terjedni a gyártmánylapok, valamint az alapanyagok és adalékanyagok beszerzésével, felhasználásával, illetve a kész termékek értékesítésével kapcsolatos dokumentációkra. A forgalmazóknál a takarmányok beszerzését, míg állattartó telepeken a takarmány származásával összefüggõ dokumentációt kell ellenõrizni. 2.10. Az állomásnak szúrópróbaszerû laboratóriumi vizsgálatokkal kell ellenõriznie az élelmiszer-termelõ állatoknak szánt takarmány alapanyagokat és kész takarmányokat a feldolgozott állati eredetû fehérjék esetleges jelenlétének kimutatása, illetve kizárása céljából, kivéve az importált hallisztet, amelyre a 2.20. pontban foglaltak az irányadók. Az állomás az illetékességi területén talál- 2003/73. szám ható takarmánygyártó üzemekben, takarmányforgalmazóknál az éves mintavételi terve alapján mintát vetet, különösen az olyan üzemek esetében, ahol az engedélyével kérõdzõknek szánt és hallisztet, csonteredetû dikalciumfoszfátot vagy hidrolizált fehérjét tartalmazó takarmányt egyaránt gyártanak. A mintavételt úgy kell ütemezni, hogy az véletlenszerûen és ne elõre kiszámítható módon történjen. Az állattartó telepeken mintát kell venni, ha felmerül annak gyanúja, hogy a feldolgozott állati eredetû fehérjék takarmányozási célú felhasználására vonatkozó tilalmat megszegik, vagy a takarmány keresztszennyezõdése következik be. A vizsgálatokat ELISA, mikroszkópos vagy szükség esetén egyéb alkalmas — a minisztérium által jóváhagyott — vizsgálati módszerrel kell végrehajtani. Az ELISA és a mikroszkópos módszert közel azonos gyakorisággal kell alkalmazni. Mindkét módszer egyidejû alkalmazásának ugyanazon tétel esetében csak kérõdzõknek szánt takarmány vizsgálata során van helye. Halliszt esetleges jelenlétének kizárására a mikroszkópos módszert, vagy egyéb alkalmas eljárást kell alkalmazni. 2.11. Azt a tételt, amely esetében a vizsgálat tiltott állati eredetû fehérje jelenlétét mutatja ki, zárolni kell, és a kimutatott fehérje fajtájától függõen kérõdzõk, illetve élelmiszer-termelõ állatok takarmányozására nem használható fel. Ha kérõzõknek szánt takarmányok esetében mind mikroszkópos eljárással, mind ELISA módszerrel elvégezték a vizsgálatot, és azok ellentétes eredményre vezettek, akkor újból mintát kell venni és mindkét vizsgálatot újra el kell végezni. Ha az ismételt vizsgálatok bármelyike pozitív eredményre vezet, akkor további vizsgálatnak nincs helye, az érintett tételt zárolni kell, és az a kimutatott fehérje fajtájától függõen kérõdzõk, illetve élelmiszer-termelõ állatok takarmányozására nem használható fel. A kedvezõtlen eredményû vizsgálat miatt zárolt tételeket — az esetleges keresztszennyezõdés elkerülése érdekében és a kimutatott tiltott állati eredetû fehérje fajtájától függõen — olyan helyre kell szállítani, ahol kérõdzõk, illetve élelmiszer-termelõ állatok számára gyártott takarmányokkal, illetve ezek alapanyagával nem keveredhetnek. Az ilyen tételek azonban az illetékes állomás engedélyével nem kérõdzõ élelmiszer-termelõ állatok, illetve nem élelmiszer-termelõ állatok takarmányozására, a kimutatott tiltott állati eredetû fehérje fajtájától és az adott takarmány egyéb jellemzõitõl függõen felhasználhatók, ha ez nem ellentétes külön jogszabály elõírásaival. 2.12. Halliszt, csonteredetû dikalcium-foszfát, hidrolizált fehérje, vagy nem élelmiszer-termelõ állatoknak szánt állati eredetû fehérje szállítására használt jármûvön más takarmány egyidejûleg nem szállítható. A szállítás elõtt és után a jármûvet ki kell takarítani. A jármû üzemeltetõje a használat elõtt ennek megtörténtét köteles ellenõrizni. A takarítás megtörténtét és annak ellenõrzését a jármû üzemeltetõjének igazolnia kell, és a dokumentációt a takarmányellenõrnek vagy a hatósági állatorvosnak kérésére be kell mutatni. 2.13. A 2.12. pontban foglaltakat értelemszerûen alkalmazni kell a hallisztet, csonteredetû dikalcium-foszfátot és hidrolizált fehérjét tartalmazó ömlesztett takarmányok szállítása esetén is. 2.14. A hallisztet, csonteredetû dikalcium-foszfátot és hidrolizált fehérjét tartalmazó takarmányokat a következõ jelöléssel kell ellátni: „hallisztet/csonteredetû dikalciumfoszfátot/hidrolizált fehérjét tartalmaz, kérõdzõ állatokkal nem etethetõ fel”. 2.15. Hallisztet, csonteredetû dikalcium-foszfátot és hidrolizált fehérjét tartalmazó takarmányok nem tárolhatók olyan állattartó telepen, ahol kérõdzõ állatot tartanak, és ebben az esetben az ilyen takarmányok nem használhatók a telepen tartott egyéb fajú élelmiszer-termelõ állatok takarmányozására sem. 2.16. Feldolgozott állati eredetû állati fehérje exportálható, ha azt nem élelmiszer-termelõ állatoknak szánják. Ebben az esetben a fogadó ország illetékes hatóságától olyan írásos nyilatkozat szükséges, amelyben egyértelmûen rögzíti a végsõ felhasználás módját, illetve azt, hogy az állati eredetû fehérje nem kerül reexportra (kivéve, ha az olyan termék alkotórészeként történik, amely nem élelmiszer-termelõ állatok takarmányozására szolgál). A szállítmányt a minisztérium által jóváhagyott állategészségügyi bizonyítványnak kell kísérni. 2.17. Abban az esetben, ha a feldolgozott állati eredetû fehérjét kizárólag emberi fogyasztás céljából levágott sertés vagy baromfi vágása során keletkezõ állati hulladékból gyártották, akkor az Európai Unión kívüli országba, a 2.16. pontban foglaltaktól eltérõ nyilatkozat alapján is kiszállítható. A nyilatkozatban azt kell rögzíteni, hogy az állati eredetû fehérje nem kerül kérõdzõk takarmányozására, sem reexportra (kivéve, ha az olyan termék alkotórészeként történik, amely nem élelmiszer-termelõ állatok takarmányozására szolgál). 2.18. Összhangban a 2.3. pontban foglaltakkal a feldolgozott állati eredetû fehérje — külön jogszabályban foglaltak betartásával — akkor importálható, ha azt nem élelmiszer-termelõ állatok takarmányozására szánják (kivéve a 2.19. és 2.22. pontokban felsoroltakat) és a termék olyan zárt rendszerben kerül felhasználásra, amely kizárja az élelmiszer-termelõ állatokkal való etetését vagy az élelmiszer-termelõ állatoknak szánt takarmányokkal való keresztszennyezõdése lehetõségét. Abban az esetben, ha a felhasználás során a tiltott etetés vagy a keresztszennyezõdés veszélye nem zárható ki, akkor behozatali engedély nem adható ki. A szállítmányt a minisztérium által jóváhagyott állategészségügyi bizonyítványnak kell kísérni. 2.19. Halliszt, csonteredetû dikalcium-foszfát, hidrolizált fehérje, nem kérõdzõ eredetû zselatin, tej, tejtermék, tojás, tojásból készült termék esetén nem kell alkalmazni a 2.16. és 2.18. pontokban foglaltakat. Hallisztnek, csont- 2003/73. szám eredetû dicalcium-foszfátnak, hidrolizált fehérjének és nem kérõdzõ eredetû zselatinnak az országba való behozatala csak olyan üzembõl származhat, amelyet az exportáló ország illetékes hatósága a hazai szabályozással összeegyeztethetõ módon jóváhagyott, továbbá halliszt esetében az üzemben kizárólag hal eredetû termékeket állítanak elõ. A szállítmányt a minisztérium által jóváhagyott állategészségügyi bizonyítványnak kell kísérni. 2.20. Minden egyes tétel importált hallisztet laboratóriumi vizsgálatnak kell alávetni az egyéb feldolgozott állati eredetû fehérjék jelenlétének kizárása céljából. A vizsgálatokat ELISA vagy mikroszkópos módszerrel kell végrehajtani, figyelemmel e módszerek közel azonos gyakoriságú alkalmazására. A vizsgálati eredmények statisztikai elemzése alapján a minisztérium dönthet úgy is, hogy az egyik módszert elõnyben részesíti a másikkal szemben. Élelmiszer-termelõ állatok takarmányozására a tétel addig nem használható fel, amíg az egyéb feldolgozott állati eredetû fehérjék jelenléte a vizsgálat alapján ki nem zárható. Kérõdzõknek szánt takarmány esetében, ha a két eljárás ellentétes eredményre vezet, akkor újból mintát kell venni, és mindkét vizsgálatot újra el kell végezni. Ha az ismételt vizsgálatok bármelyike pozitív eredményre vezet, akkor további vizsgálatnak nincs helye, az érintett tételt zárolni kell, mely az élelmiszer-termelõ állatok takarmányozására nem használható fel. A mintavételrõl az elsõ tárolás helye szerint illetékes állomás intézkedik, a vizsgálatok költségét a halliszt tulajdonosa viseli. A kedvezõtlen vizsgálati eredmény miatt zárolt tétel nem élelmiszer-termelõ állatok takarmányozására való felhasználására az állomás engedélyt adhat. 2.21. A nem élelmiszer-termelõ állatoknak szánt feldolgozott állati eredetû fehérjét az országhatártól közvetlenül a felhasználás helyére kell szállítani, ahonnan változatlan formában továbbszállítani tilos, kivéve a termék ártalmatlanítás céljából való elszállítását. A nem kérõdzõ élelmiszer-termelõ állatok takarmányozására engedélyezett állati eredetû fehérjét az elsõ tárolási helyére kell szállítani, amely egyben lehet a felhasználás helye is. A halliszt, esetében a felhasználás vagy a továbbszállítás csak a 2.20. pontban meghatározott ellenõrzõ vizsgálat kedvezõ eredménye alapján lehetséges. A feldolgozott állati eredetû fehérje felhasználását, illetve feldolgozását részletesen dokumentálni kell, és azt a hatósági ellenõrzéskor kérésre be kell mutatni. Az e pontban foglalt szabályokat a kérõdzõkkel is feletethetõ tejre, tejtermékekre, tojásra és tojásból készült termékekre nem kell alkalmazni. 2.22. Gyári kiszerelésû állateledel behozatala, illetve kivitele esetén nem kell alkalmazni a 2.16., 2.18. és 2.21. pontokban foglaltakat. Import esetén a terméknek olyan üzembõl kell származnia, amelyik rendelkezik az exportáló ország állategészségügyi hatósága állateledel gyártására vonatkozó jóváhagyásával.

Source: https://magyarkozlony.hu/hivatalos-lapok/3b35fff569a6a7751f0d5ef7006789dcd9324942/dokumentumok/4a57c0c31fc362ef078b87e3af7d09266cd5f96d/letoltes